Edward Kamau Brathwaite
Store norske leksikon,Språk og litteratur,Litteratur i verden,Nord- og Mellom-Amerikas litteratur,Karibias litteratur
Edward Kamau Brathwaite var en barbadisk dikter og historiker. Han studerte i Storbritannia og deretter underviste i Ghana i sju år. Fra 1982 var han professor i historie ved University of the West Indies i Kingston, Jamaica.
Forfatterskap Brathwaite er særlig kjent som lyriker, og i diktene sine er han opptatt av karibisk identitet. Han skriver på engelsk, men med sterke innslag av kreolspråk og rytme. På denne måten knytter han an til folkekulturen og den muntlige dikteriske tradisjonen, og han har også utgitt plateinnspillinger av diktene sine. Selv om hans lyrikk er utpreget stedegen, kommuniserer han godt med lesere i den øvrige vestlige verden. Av diktsamlinger kan nevnes trilogien The Arrivants (Rights of Passage, Masks og Islands, 1967–69), Mother Poem (1977) og Sun Poem (1982). Les mer i Store norske leksikon Barbados Karibia Kreolspråk